-‘ना बेटा। मैं अगर ज़वाब नहीं दूंगी तो इनका हौसला और बढ़ेगा। सोचते हैं कि कोई इन्हें ज़वाब देने वाला ही नहीं है। हम लोग जितना सुनते हैं ये सुनाते हैं। एक दिन इनका कम्प्यूटर फोड़ दूंगी बस। समझ में आयेगा आधी रात को चिल्लाना किसे कहते हैं। ज़रा-ज़रा सी बात पर गालीगलौज़ शुरू कर देते हैं। यदि मैं पढ़ी-लिखी होती न तो कब का अलग हो गयी होती। सब हेकड़ी निकल जाती जब होटल का खाते और पेट खराब होता तो। जाइये न किसी और शहर में नौकरी खोज लीज़िए। हम दोनों को अकेला छोड़ दीज़िए हम अकेले जी लेंगे आपके बिना।’